laion/Wikipedia-Exotic huggingface dataset:
Windows Server Update Services

WSUS (ראשי תיבות של: Windows Server Update Services) הוא כלי מבית מיקרוסופט לשרתי Windows המספק למנהלים בסביבה ארגונית שירות עדכונים למחשבים מבוססי מערכת ההפעלה חלונות. הכלי מוריד את העדכונים משרתי Windows Update ומפיץ אותם למחשבים ברשת. השירות מהווה חלק אינטגרלי מ-Windows Server. הכלי מאפשר למנהל המערכת לקבל נתונים ודוחות אודות עדכוני התוכנה של המחשבים ברשת, לקבוע מועד עדכונים ידני ואוטומטי לכל העמדות ברשת ולנהל אותם על פי מדיניות הארגון. WSUS אינו מחייב שימוש ב-Active Directory וניתן ליישום על ידי הגדרת קבוצה מקומית או הגדרה העדכון בעורך הרישום וכמו כן ניתן להגדירו לניטור וזיהוי עמדות הנדרשות לבצע עדכוני תוכנה מבלי לבצע התקנה בפועל. שירות העדכונים לשרתי חלונות הופץ לראשונה במערכת ההפעלה Windows Server 2003 תחת השם Software Update Services במטרה לספק עדכוני תוכנה באופן אוטומטי באמצעות שירות Windows Update. בשנת 2007 החליטה, חברת מיקרוסופט, להרחיב את שירות העדכונים והפיצה את WSUS 3.0 המאפשר לנהל את עדכוני המערכת באמצעות מסוף ניהול. להלן שבעת הגרסאות האחרונות: Windows Server Windows Update ConfigMgr אתר האינטרנט הרשמי של Windows Server Update Services מידע אודות Wsus באתר Microsoft Technet (באנגלית)
ביכורה

ביכורה (למפת עמק בית שאן מוגדלת)   ביכורה (למפת עמק בית שאן רגילה)   ביכורה (למפת ישראל רגילה)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ביכורה (למפת ישראל מוגדלת)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ביכורה ביכורה הוא מרכז כפרי בדרום עמק בית-שאן המשתייך למועצה אזורית עמק המעיינות, ונמצא כ-6 ק"מ דרומית לעיר בית שאן. המרכז הוקם בשנת 1956. מקור השם הוא בפירות המבכירים (פירות שמקדימים להבשיל) בעמק בית שאן. המרכז מספק שירותים ליישובים המקיפים אותו וסמוכים לו: רחוב, רוויה, שדי תרומות ותל תאומים, הידועים גם בשם "ישובי ביכורה", נכון לנובמבר 2022 מתגוררים ביישובי ביכורה כ-2,050 תושבים. מרכז ביכורה נמצא במרכז שבין 4 היישובים אותם הוא משרת, וכ-200 מטרים מהכניסה לתל תאומים. בביכורה בית ספר יסודי (בית ספר ביכורה), מוסדות חינוך לגיל הרך, מתנ"ס, ואנדרטה לשלושה חללים מעמק חרוד ועמק יזרעאל שנפלו בספטמבר 1938, לאחר שרכבם עלה על מוקש. בעבר הייתה במקום גם בריכת שחייה, אך היא ננטשה עם השנים. ביוני 2003 בוצע בביכורה הפיגוע בשדי תרומות בו נרצח תושב היישוב אבנר מרדכי ונפצע קשה עובר אורח. כל מקום ואתר, משרד הביטחון – ההוצאה לאור, 1978, עמ' 67 ביכורה, באתר מפה מושב שדי תרומות, באתר הרשות לפיתוח הגליל
קאדילק BLS

קאדילק BLS (באנגלית: Cadillac BLS) היא מכונית סלון תוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בין השנים 2005–2010, לשוקי אירופה. בין השנים 2005–2010 דגם ה"קאדילק BLS" יוצר בשוודיה, בעיר "Trollhättan" במפעל ג'נרל מוטורס "Trollhättan Assembly". דגם ה"קאדילק BLS" נבנה על פי הפלטפורמה של דגם מכונית הסלון השוודית "Saab 9-3". בין השנים 2009–2010 דגם ה"קאדילק BLS" יוצר ברוסיה, בעיר קלינינגרד. יוצרו 7,500 יחידות. 4 דלתות - סלון 5 דלתות - סטיישן Business Elegance Sport Sport Luxury "קאדילק BLS" "קאדילק BLS" "קאדילק BLS" "קאדילק BLS", שנת 2006 "קאדילק BLS" - מבט לתוך הרכב "קאדילק BLS" - סטיישן "קאדילק BLS" - סטיישן "קאדילק BLS" - סטיישן "קאדילק BLS" - סטיישן קאדילק אלי שאולי, צרפת, קאדילק BLS - הקאדי הטובה מעולם, באתר ynet, 11 במרץ 2006 מדיה וקבצים בנושא קאדילק BLS בוויקישיתוף קאדילק BLS, סרטון באתר יוטיוב "קאדילק BLS" honestjohn.co.uk/carbycar/cadillac/bls-2006 "קאדילק BLS" carmagazine.co.uk/car-reviews/cadillac/cadillac-bls-19d-2007 דגם "קאדילק BLS" נבנה על פי הפלטפורמה של דגם מכונית הסלון השוודית "Saab 9-3" saabplanet.com/cadillac-bls-based-on-saabs-9-3
קרקטר

האם התכוונתם ל... קרקטר (מתמטיקה) – הומומורפיזם מחבורה לשדה דואליות פונטריאגין – תופעה של דואליות ביחס לחבורת הקרקטרים הרציפים השנייה של חבורה טופולוגית אבלית וקומפקטית מקומית קרקטר האוריינטציות – סוג של קרקטר הבודק אוריינטביליות של יריעה קרקטר (תורת ההצגות) – סוג של קרקטר המתאים להצגה ליניארית של חבורה טבלת קרקטרים – טבלה המייצגת את המידע על הקרקטרים האי-פריקים של חבורה סופית
יחסי אוסטרליה–בנגלדש

יחסי אוסטרליה–בנגלדש הם היחסים הדו-צדדיים בין קהיליית אוסטרליה לבין הרפובליקה העממית של בנגלדש. אוסטרליה הייתה בין המדינות הראשונות, והראשונה בעולם המפותח, להכיר בעצמאותה של בנגלדש ב-1971. חברת הנפט והגז האוסטרלית "Santos" משקיעה מרכזית במגזר המגזר הטבעי של בנגלדש. בשנת 2014 היקף הסחר בין שתי המדינות הגיע ליותר ממיליארד דולר אוסטרלי. הייצוא של בנגלדש לאוסטרליה באותה השנה הגיע לכ-450 מיליון דולר. שתי המדינות עושות תרגילים צבאיים משותפים. אוסטרליה ובנגלדש הן בין המדינות היחידות אשר מספקות את האפשרות להגדרת המין השלישי בדרכונים שלהן. שתי המדינות מתחרות אחת נגד השנייה בטורנירי ספורט שונים, כגון אליפות העולם בקריקט. אוסטרליה מחזיקה בנציבות עליונה בדאקה. מאידך, בנגלדש מחזיקה בנציבות עליונה בקנברה וקונסוליות בבריזבן, פרת' וסידני. יחסי בנגלדש–פיג'י מדיה וקבצים בנושא יחסי אוסטרליה–בנגלדש בוויקישיתוף Department of Foreign Affairs and Trade Australia Australian High Commission in Bangladesh Bangladesh High Commission in Australia "Bangladesh country brief". Department of Foreign Affairs and Trade (Australia). נבדק ב-2013-03-20. Verrender, Ian; Frazer, Simon. "Santos books $1.6 billion hit after asset writedown". ABC News. Sydney. נבדק ב-5 ביולי 2015. {{cite news}}: (עזרה) Hamal, Chadani. "Nepal, US armies to hold joint military exercise". Nepal Republic Media. אורכב מ-המקור ב-4 במרץ 2016. נבדק ב-5 ביולי 2015. {{cite news}}: (עזרה) "16 nations to participate in India Navy's MILAN 2014". The Economic Times. נבדק ב-5 ביולי 2015. {{cite news}}: (עזרה) "Germany allows third gender option on birth certificates". Al Jazeera America. נבדק ב-5 ביולי 2015. {{cite news}}: (עזרה) "Watson leads Australia to victory over Bangladesh". Sydney Morning Herald. נבדק ב-6 ביולי 2015. {{cite web}}: (עזרה) Lemon, Geoff. "Australia v Bangladesh: World Twenty20 – as it happened". The Guardian. נבדק ב-6 ביולי 2015. {{cite web}}: (עזרה) הנציבות העליונה של אוסטרליה בבנגלדש נציגויות בנגלדש באוסטרליה
צ'רקה (פירושונים)

האם התכוונתם ל... צ'רקה – משחק צ'רקסי מסורתי שי צ'רקה – קומיקסאי, קריקטוריסט ומאייר ישראלי שלומי צ'רקה – קומיקסאי, קריקטוריסט ומאייר ישראלי
עמלץ ארך-סנפיר

עמלץ ארך-סנפיר (שם מדעי: Isurus paucus) הוא מין של כריש ממשפחת העמלציים. הוא קרובו לסוג של העמלץ הכחול המוכר יותר. מין כריש זה חי באוקיינוס הפתוח ויכול לצלול עד לעומק 200 מטר. הוא פחות נפוץ מקרובו וגם פחות מהיר ממנו. ישנו דמיון רב ביניהם וההבדל העיקרי הוא באורך סנפיריו ובצבעו הכהה יותר. הוא מצוי בסכנת הכחדה. מין זה גדול יותר מהעמלץ הכחול והוא המין הגדול ביותר במשפחתו לאחר העמלץ הלבן הקטלני. אורכו יכול להגיע ל-4.3 מטרים (14 רגל) ומשקלו עד ל-72.5 קילוגרם (160 ליברות) כאשר הפרט הגדול ביותר שקל 200 ק"ג. הנקבות גדולות יותר מהזכרים. לכריש חוטם מחודד ושיניים חדות ומעוקלות המזכירות את שיני העמלץ הלבן. הכריש מצוי סביב האוקיינוסים הטרופיים והממוזגים השונים בכל האוקיינוסים ונמצא בחלק העליון של פני המים (עד לעומק 110–220 מ'). הוא צייד הניזון בעיקר מלהקות של דגי גרם קטנים ודיונונים. בשל נדירותו של הכריש לא נרשמה תקרית של מתקפה על אנשים ממנו. מדיה וקבצים בנושא עמלץ ארך-סנפיר בוויקישיתוף עמלץ ארך-סנפיר, באתר ITIS (באנגלית) עמלץ ארך-סנפיר, באתר NCBI (באנגלית) עמלץ ארך-סנפיר, באתר Animal Diversity Web (באנגלית) עמלץ ארך-סנפיר, בבסיס הנתונים ARKive (באנגלית) עמלץ ארך-סנפיר, באתר האנציקלופדיה של החיים (באנגלית) עמלץ ארך-סנפיר, באתר FishBase (באנגלית) עמלץ ארך-סנפיר, באתר GBIF (באנגלית) עמלץ ארך-סנפיר באתר Ocean For Sharks עמלץ ארך-סנפיר באתר הרשימה האדומה של IUCN
עמלץ מאקו

עמלץ מאקו (שם מדעי: Isurus) הוא סוג של דגי סחוס גדולים החיים באוקיינוס הפתוח בכל העולם ובעיקר סביב האזורים הטרופיים והסובטרופיים. סוג זה כולל 2 מינים מהירים בעלי סנפירים גדולים, לסתות גדולות ושיניים מעוקלות וקטלניות. הם קרובי משפחתו של העמלץ הלבן הקטלני ודומים לו מאוד. ישנם בסוג עוד כמה מינים נכחדים. למרות מראם המאיים הם ניזונים בעיקר מדגים קטנים ודיונונים החיים באוקיינוס. לעיתים נדירות עמלצים כחולים יתקפו צוללנים, כנראה עקב טעות בזיהוי. עמלץ כחול (Isurus oxyrinchus) עמלץ ארך-סנפיר (Isurus paucus) Isurus desori Isurus escheri Isurus flandricus Isurus minutus Isurus nakaminatoensis Isurus planus Isurus praecursor Isurus rameshi Isurus spallanzani מדיה וקבצים בנושא עמלץ מאקו בוויקישיתוף עמלץ מאקו, באתר ITIS (באנגלית) עמלץ מאקו, באתר NCBI (באנגלית) עמלץ מאקו, באתר Animal Diversity Web (באנגלית) עמלץ מאקו, באתר האנציקלופדיה של החיים (באנגלית) עמלץ מאקו, באתר GBIF (באנגלית) עמלץ מאקו, באתר אנציקלופדיה בריטניקה (באנגלית)
מוטבורזאורוס

מוטבורזאורוס (שם מדעי: Muttaburrasaurus) הוא סוג של דינוזאור גדול מקבוצת בעלי אגן דמוי עוף שחי בתקופת הקרטיקון באזור אוסטרליה. הוא קרוי על שם האתר מוטבורה שבקווינסלנד באוסטרליה, בו התגלה. המוטבורזאורוס הוא קרוב משפחתו של האיגואנודון ויש המשייכים אותו למשפחת האיגואנודוניים. אחרים רואים בו קרוב יותר למשפחת הרבדודוניים או קרוב יותר לקמפטוזאורוס של תקופת היורה. הוא הדינוזאור הנפוץ ביותר באוסטרליה, יחד עם הקנברזאורוס. המוטבורזאורוס הגיע לאורך של שמונה מטרים, שקל כ-2.8 טונות והיה מהגדולים שבאורניתופודים. הייתה לו גולגולת מוזרה בעלת עיניים ומוח קטן ולסת עליונה גדולה מאוד בעלת אף בולבוסי גדול. הפה הכיל שיניים קטנות וישרות שעזרו ללחך צמחים כמו אנטילופה. בשל גודלו נע, ככל הנראה, על ארבע רגליים ולא על שתיים, בדומה לאיגואנודון. דינוזאור זה הופיע בסדרה "ללכת עם דינוזאורים" ובמשחקי המחשב "פארק היורה 3: בניית פארק", "Jurassic World Evolution" ו-"Jurassic World Evolution 2". אלטירינוס - דינוזאור דומה שחי במונגוליה מדיה וקבצים בנושא מוטבורזאורוס בוויקישיתוף מוטבורזאורוס, באתר האנציקלופדיה של החיים (באנגלית) מוטבורזאורוס, באתר GBIF (באנגלית)
קאדי סאגניה

קאדיג'טאו "קאדי" ויקטוריה סאגניה (Khadijatou "Khaddi" Victoria Sagnia; נולדה ב-20 באפריל 1994) היא אתלטית שוודית המתחרה בקפיצה לרוחק ובריצות קצרות. סאגניה (מבוטא Sahgg-NEE-ah) נולדה בהלסינגבורג וגדלה בגטבורג שבשוודיה. היא הצעירה מבין שמונה ילדים להורים שהיגרו למדינה מגמביה. אביה עזב את המשפחה כשהייתה תינוקת. באולימפיאדת הנוער סינגפור (2010) זכתה במדליית זהב בקפיצה משולשת. ב-2011 זכתה באליפות שוודיה בריצת 100 מטר משוכות ובקפיצה לרוחק ובאליפות שוודיה באולם בקפיצה לרוחק ובקפיצה משולשת. באליפות העולם לנוער באותה שנה סיימה במקום ה-11 בקפיצה לרוחק ובמקום ה-9 בקפיצה משולשת. ב-2012 עברה פציעה מורכבת ברגלה שכללה קרע ברצועה הצולבת בברכה. היא עברה ניתוח ב-2013 ושיקום ממושך וחזרה להתחרות רק ב-2014. ב-2015 זכתה באליפות שוודיה בקפיצה לרוחק, היא סיימה רביעית באליפות אירופה U23 ובאליפות העולם באתלטיקה 2015 סיימה במקום השביעי בקפיצה לרוחק בשיא אישי של 6.78 מטר. ב-2016 זכתה באליפות שוודיה בריצת 100 מטר ובקפיצה לרוחק. היא סיימה שישית באליפות אירופה באתלטיקה בתוצאה של 6.59 מטר. השתתפה באולימפיאדת ריו דה ז'ניירו אך לא העפילה לגמר. ב-2017 זכתה בפעם השלישית באליפות שוודיה בקפיצה לרוחק. באליפות העולם באתלטיקה לא הצליחה לעבור את שלב המוקדמות. באליפות העולם באתלטיקה באולם 2018 סיימה במקום השישי בתוצאה של 6.64 מטר. באולימפיאדת טוקיו סיימה תשיעית בתוצאה של 6.67 מטר. באליפות העולם באתלטיקה 2022 סיימה שישית בתוצאה של 6.87 מטר. מדיה וקבצים בנושא קאדי סאגניה בוויקישיתוף קאדי סאגניה, ברשת החברתית אינסטגרם קאדי סאגניה, באתר הוועד האולימפי הבין-לאומי קאדי סאגניה, באתר olympedia.org קאדי סאגניה, באתר התאחדות האתלטיקה הבין-לאומית קאדי סאגניה, באתר ליגת היהלום קאדי סאגניה, באתר Track and Field (נשים) קאדי סאניה בחוברת מידע על נבחרת שוודיה לאליפות העולם באתלטיקה 2015 Gambian girl, Khaddi Sagnia named Sweden’s “Best Breakthrough Athlete 2015”
לילינזאורה

לילינזאורה (שם מדעי: Leaellynasaura) הוא סוג של דינוזאור צמחוני קטן שחי בקרטיקון תחתון לפני 110–118 מיליון שנה באוסטרליה. דינוזאור זה קרוי על שם בתו של החוקר טום ריץ' שגילה אותו, ליליאן ריץ'. הוא מוכר בזכות שני שלדים וכמה גולגולות. יצור זה הגיע לאורך 90 סנטימטרים והיה בעל מבנה גוף שדמה להיפסילופודון ואולי לדריוזאוריים. הוא הכיל כמה חוליות זנב ארוכות והזנב כלל שליש מאורכו. היו לו לסתות קטנות שהסתיימו כנראה במקור קרני. יצור זה נע על 2 רגליים ורץ מהר כדי לברוח מטורפיו. ייתכן שהיו לו נוצות, אך לא התגלו סימנים לכך במאובנים. מאובני הדינוזאור נמצאו באוסטרליה, והוא חי כנראה גם באנטארקטיקה הקרטיקונית שבניגוד להווה, לא הייתה בעלת אקלים קוטבי אלא צפונית יותר ובעלת זמנים ממושכים של אור וחום וחודשי חורף קרים אליהם נאלצו הלילינזאורים להסתגל. ייתכן שהיו אז יערות דרומיים לאורך אנטארקטיקה. דינוזאורים אלה נראים בסדרה ללכת עם דינוזאורים בפרק על יערות הקוטב. מדיה וקבצים בנושא לילינזאורה בוויקישיתוף לילינזאורה, באתר האנציקלופדיה של החיים (באנגלית) לילינזאורה, באתר GBIF (באנגלית)
רמפורינקוס

רמפורינקוס (שם מדעי: Rhamphorhynchus; פירוש השם: "חוטם מקורי") הוא זוחל קדום מעופף מסדרת הפטרוזאוריה שחי בתקופה יורה עליון לפני 150.8-148.5 מיליון שנה. מעופף קדום זה היה קרוב משפחתו של הפטרודקטילוס והיה ממיני הפטרוזאורים הקטנים. אורכו הגיע ל-1.26 מטרים ומוטת כנפיו ל-1.81 מטרים. הוא היה בעל זנב ארוך שהזכיר במראהו שרביט, ראשו היה גדול ובעל לסתות מעוקלות בצורה מוזרה שפנו כלפי מעלה. בתוך הלסתות היו מאות שיניים מחטיות שבלטו החוצה מהפה ועזרו לתפוס דגים חלקלקים. בדומה לרוב הפטרוזאורים היה הרמפורינקוס בעל כנפיים עשויות קרומי עור ולא נוצות או שרירים. ככל נראה נהג הרמפורינקוס לקנן לאורך חופי הימים הקדומים באנגליה, גרמניה, ספרד ופורטוגל וגם בטנזניה שבאפריקה של ימינו, וניזון מדגים ומדיונונים ששחו קרוב לפני המים אותם תפס בעזרת לסתותיו המעוקלות. פטרוזאור זה תואר על ידי החוקר כריסטיאן אריך הרמן פון מייר (אנ') ב-1846. הרמפורינקוס מופיע בסדרה ללכת עם דינוזאורים בפרק השלישי שם הוא צד דגים, אוכל ביצים של סרטני פרסה ומחפש בין קליפות העצים זחלים של חיפושיות אך כמה פרטים נטרפים בידי אאוסטרפטוספונדילוס. בנוסף הרמפורינקוס מופיע גם במשחקי המחשב פארק היורה 3: בניית פארק, עולם היורה: המשחק ועולם הדינוזאורים ובסרטים מפלצות מעופפות 3D,Sea Rex 3D ומיליון שנה לפני הספירה. בנוסף הוא מופיע בסדרה מהפכת הדינוזאורים. מדיה וקבצים בנושא רמפורינקוס בוויקישיתוף רמפורינקוס, באתר האנציקלופדיה של החיים (באנגלית) רמפורינקוס, באתר GBIF (באנגלית) רמפורינקוס, באתר אנציקלופדיה בריטניקה (באנגלית)
בית חסאן

בית חסן (בערבית: بيت حسّن) הוא כפר פלסטיני בנחל תרצה במחוז שכם וממוקם 14 ק"מ מזרחית לשכם (בקו אווירי), בגובה של 29 מ' מעל פני הים. לפי נתוני הלשכה הפלסטינית המרכזית לסטטיסטיקה משנת 2017, מנתה אוכלוסיית הכפר 1,599 תושבים. שם הכפר הוא על שמו של חסאן שהיה בעל האדמות וביתו היה היחיד באזור. כפר בית חסן הוקם בשנת 1948, על ידי פליטים ממספר אזורים, כמו: קיסריה, חיפה, יפו ואזורים אחרים. השטח הכולל של הכפר הוא 4,821 דונם. מתוכם: הכפר בנוי על 97 דונם, שטחים חקלאיים בשטח של 3,613 דונם והיתר הם שטחים פתוחים. לאחר הסכמי אוסלו בשנת 1995, סווגו כל אדמות הכפר כשטח B. חשמל: היישוב מחובר לרשת חשמל משנת 1996. מים: היישוב ניזון מבאר מים. רשת מים ציבורית נפרסה בשנת 1986. ביוב: בבית חסאן יש רשת ביוב ציבורית. בשנת 2014 50% ממשקי הבית היו מחוברות לרשת הביוב והיתר השתמשו בבורות ספיגה לצורך פינוי השפכים (ובכך מזהמים את מי התהום). Welcome To Bayt Hasan Survey of Western Palestine, Map 12: IAA, Wikimedia commons Beit Hasan Village profile, המכון למחקר יישומי - ירושלים (ARIJ) Beit Hasan, aerial photo, ARIJ Development Priorities and Needs in Beit Hasan, ARIJ Beit Hasan Village Profile, The Applied Research Institute – Jerusalem, 2014 מפקד 1997, Palestine Palestinian Central Bureau of Statistics, 1999 [https://web.archive.org/web/20180831003932/http://www.pcbs.gov.ps/Portals/_Rainbow/Documents/nablsa.htm التجمعات السكانية في محافظة نابلس حسب نوع التجمع، وتقديرات اعداد السكان، 2007-2016 - אשכולות אוכלוסין בנפת שכם לפי סוג אשכול ואומדני אוכלוסייה, 2007-2016], PCBS ערך זה הוא קצרמר בנושא הרשות הפלסטינית. אתם מוזמנים לתרום לוויקיפדיה ולהרחיב אותו.
אליפות העולם בשחמט 1987

אליפות העולם בשחמט 1987 הייתה תחרות לקביעת אלוף העולם בשחמט, שאורגנה על ידי פיד"ה. בשלב הסופי התמודדו אלוף העולם גארי קספרוב ואנטולי קרפוב בדו-קרב, שנערך בין 12 באוקטובר ל-19 בדצמבר 1987, והסתיים בניצחון של קספרוב שהמשיך את כהונתו. בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימו 3 תחרויות בין-אזוריות עם 17 משתתפים כ"א. 12 שחמטאים (4 מכל תחרות) העפילו לתחרות המועמדים. לתחרות זו הוזמנו גם וסילי סמיסלוב, ויקטור קורצ'נוי, זולטאן ריבלי ובוריס ספסקי. תחרות זו התקיימה במונפליה והסתיימה בנובמבר 1985. בין מנצחי התחרות התקיימו משחקי חצי הגמר והגמר. מנצח הגמר קיבל זכות לדו-קרב עם אנטולי קרפוב ודו-קרב זה קבע את זהות המתמודד מול גארי קספרוב על התואר. אנטולי קרפוב קיבל זכות זו בעקבות סדרת הסכמים לאחר אליפות העולם בשחמט 1985. שלבי הפלייאוף נערכו במהלך שנת 1986. דו-קרב עם אנטולי קרפוב התקיים בתחילת 1987. הדו-קרב התקיים בסביליה, שבספרד. הוא היה אמור לכלול עד 24 משחקים. במשחק מס' 23 קרפוב ניצח ולכן קיבל יתרון לקראת המשחק האחרון. קספרוב ניצח במשחק האחרון של הדו-קרב, להשוות את התוצאה, ובעקבות זאת להמשיך לכהן אלוף העולם בשחמט. משחקי הדו-קרב, באתר צ'סגיימס (באנגלית)
מחיר ההון המשוקלל

מחיר ההון המשוקלל (באנגלית: Weighted average cost of capital, בראשי תיבות: WACC) הוא ערך המבטא את העלות שהחברה נדרשת לשלם בגין ההון המשמש אותה לפעילותה, הריבית, משוקללת בהתאם למשקל ההון העצמי ולמשקל החוב. הון של חברה מורכב מהון חיצוני - חוב בגין הלוואות שקיבלה החברה, ומהון עצמי - השקעת בעלי המניות. ייתכן מצב שבו לחברה אין חוב ואז כל ההון שלה הוא הון עצמי. החברה משלמת ריבית לבעלי החוב ותשואה לבעלי המניות. מחיר ההון המשוקלל הוא ממוצע של הריביות שחברה משלמת בגין ההלוואות שהיא נטלה ושל התשואה המשולמת לבעלי המניות, המחושב בהתאם ליחס החוב/הון עצמי בחברה. יש לשים לב לכך שבעוד שהריבית על ההלוואות שנטלה החברה היא קבועה בתנאי ההלוואות של החברה, התשואה על ההון העצמי היא תוצאה של ביצועי החברה. Frank, Murray; Shen, Tao (2016). "Investment and the Weighted Average Cost of Capital". Journal of Financial Economics. 119: 300–315. doi:10.1016/j.jfineco.2015.09.001. SSRN 2014367. ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
זבזדה צ'כוב

זבזדה צ'כוב (ברוסית: ХК ЗВЕЗДА Чехов; מילולית: "הכוכב") הוא מועדון הוקי מהעיר צ'כוב, שבמחוז מוסקבה, המהווה למועדון בת של צסק"א. הקבוצה הוקמה בשנת 2015 ומתמודדת בליגת VHL החל מעונת 2015/16. זבזדה צ'כוב הוקמה לראשונה ב-28 במאי 2015 על ידי קבוצת צסק "א וזמן קצר לאחר מכן נרשמה לליגת VHL. ב-1 ביולי 2015 נמסר, כי למאמן הקבוצה מונה סרגיי גרסונסקי. בסוף עונת הבכורה הקבוצה סיימה במקום ה-21 מתוך 26, אך לא העפילה לפלייאוף הטורניר. את עונת 2016/2017 הקבוצה הראתה תוצאה טובה יותר, כשסיימה את העונה הסדירה במקום 14 והעפילה לשלב הפלייאוף שם פגשה את מועדון ההוקי "סאריארקה" הקזחית, ברם הקבוצה הפסידה 4:1 בסדרה. בעונת 2017/2018 הקבוצה שיפרה את מיקומה מהעונה הקודמת והעפילה שוב לפלייאוף הליגה, הפעם מהמקום ה-12, אך נשרה לבסוף ולא התקדמה מעבר לכך. בתום עונת 2019/2020 הוכתרה לאלופת VHL. סרגיי גרסונסקי (2015 — 2016) דמיטרי ירופייב (2016 — 2017) בוריס מירונוב (2017 — ואילך) אליפות VHL‏: 2020 אתר האינטרנט הרשמי של זבזדה צ'כוב זבזדה צ'כוב, ברשת החברתית VK Итоги общего собрания членов НП «ВХЛ» Герсонский возглавит «Звезду»
גלעד שמואלי

האם התכוונתם ל... גלעד שמואלי (שחקן) גלעד שמואלי (מוזיקאי)
רוברט פצל

רוברט פצל (בגרמנית: Robert Pecl; נולד ב-15 בנובמבר 1965 בווינה) הוא כדורגלן עבר אוסטרי ששיחק בעמדת הבלם. פצל שיחק לאורך כל הקריירה בקבוצת ראפיד וינה בה גדל. הוא זכה עמה בשתי אליפויות ובשני גביעים, ובמשך שלוש עונות שימש כקפטן הקבוצה. לזכותו של פצל 31 הופעות ושער בודד במדי נבחרת אוסטריה, אותה ייצג בין היתר במונדיאל 1990. פצל נאלץ לפרוש בגיל 29 בעקבות פציעה, כשלזכותו קרוב למאתיים הופעות ליגה במדי ראפיד. פצל החל את הקריירה בקבוצת הנוער של ראפיד וינה. המאמן אוטו באריץ' העלה אותו לסגל קבוצה הבוגרת בעונת 1986/1987, וכבר באותה עונה ערך פצל 14 הופעות ליגה במדי ראפיד. באותה העונה הצליחה ראפיד להשלים מהפך במחזור הסיום ולעקוף את אוסטריה וינה בראש טבלת הבונדסליגה האוסטרית, ולזכות באליפות אוסטריה לראשונה מזה ארבע עונות. פצל השלים דאבל עם ראפיד כבר בעונת הבכורה שלו, כשקבוצתו גברה 4-2 על סוורובסקי טירול בסיכום שני משחקי הגמר. פצל פתח בהרכב של באריץ' בשני המשחקים. בעונתו השנייה בסגל הקבוצה הבוגרת כבר היה פצל לשחקן הרכב קבוע, שותף ב-31 משחקי ליגה מתוך 36 של קבוצתו (שיא קריירה אישי), וסייע לה לזכות בתואר אליפות שני ברציפות, בפער שמונה נקודות מהמקום השני. גם חוליית ההגנה של הקבוצה, שפצל היה חלק ממנה, הייתה הטובה ביותר באוסטריה באותה העונה, וספגה ארבעים שערים בלבד. פצל שיחק בראפיד לאורך כל הקריירה, ובעונת 1992/1993 היה לקפטן הקבוצה, תפקיד אותו מילא במשך שלוש עונות. בשלהי הקריירה סבל פצל מפציעות שמנעו ממנו לשחק באופן רציף. לאחר שהוגבל ל-16 משחקי ליגה בלבד בעונת 1994/1995, נאלץ פצל בן ה-29 להיכנע לפציעה ולפרוש ממשחק פעיל מוקדם מהצפוי. במשחקו האחרון בקריירה זכה פצל עם קבוצתו בגביע האוסטרי, לאחר שעלה כמחליף בדקה האחרונה של משחק הגמר מול לאובן, שהסתיים בניצחונה של ראפיד 1-0. בסך הכול שיחק פצל תשע עונות במדי הקבוצה הבוגרת של ראפיד, מתוכן שלוש כקפטן. הוא רשם 189 הופעות ליגה במדי הקבוצה, בהן כבש 15 שערים. ההצלחה של פצל במדי ראפיד כבר בעונתו הראשונה בסגל הקבוצה הבוגרת, בשילוב עם הצלחתה של הקבוצה וזכייתה בתארים, הביאה את פצל לקבל זימון לסגל נבחרת אוסטריה כבר בגיל 22. ב-14 באוקטובר 1987 העניק לו המאמן ברנקו אלסנר את הופעת הבכורה במדי הנבחרת, כשהחליף את רוברט פרינד במחצית ההפסד 2-0 לספרד במסגרת מוקדמות יורו 1988. פצל היה שותף לטורניר מוקדמות מונדיאל 1990, במהלכו ערך ארבע הופעות מתוך השמונה של אוסטריה בטורניר, במהלכן ספגה נבחרתו רק שני שערים. אוסטריה עם פצל סיימה במקום השני בבית (אחרי ברית המועצות), והעפילה אוטומטית לטורניר מונדיאל 1990 באיטליה. במסגרת ההכנות לטורניר, במשחק ידידות מול הולנד, כבש פצל את שערו היחיד במדי הנבחרת, כשכבש כבר לאחר שלוש דקות את שער היתרון של נבחרתו בדרך לניצחון 3-2. מאמן הנבחרת, יוזף היקרסברגר, זימן את פצל לסגל אוסטריה למונדיאל, ואף העניק לו את חולצת ההרכב בכל שלושת משחקיה של אוסטריה בטורניר. אוסטריה פתחה עם שני הפסדי 1-0, לאיטליה ולצ'כוסלובקיה, וגם ניצחון 2-1 על ארצות הברית לא הספיק לאוסטריה על מנת לעלות משלב הבתים. משחקו האחרון של פצל במדי אוסטריה היה ב-19 במאי 1993, במסגרת מוקדמות מונדיאל 1994, כשעלה בהרכב בהפסד החוץ של אוסטריה 1-0 לשוודיה. בסך הכול לזכותו 31 הופעות ושער בודד במדיה של הנבחרת. ראפיד וינה אליפות אוסטריה (2): 1986/1987, 1987/1988 הגביע האוסטרי (2): 1986/1987, 1994/1995 רוברט פצל, באתר Transfermarkt רוברט פצל, באתר National Football Teams רוברט פצל, באתר FootballDatabase.eu
שבתי טיאר

הרב שַׁבְּתַּי טַיָּאר (יש המאייתים: שבתאי) היה דיין בקהילת טריפולי שבלוב, מקובל ומשורר. טיאר נולד לדיין רבי דוד טיאר מתוניס. בנו היה רבי יצחק טיאר מאלג'יר. חי במפנה המאות ה-17 וה-18, והיה עד לפורים אשריף. היה רבו של החכם והמשורר הטריפולטאי רבי אברהם כלפון. מפורסמים ממנו שני שירים: מי כמוך אשריף, ו"תלאות הזמן". השיר "מי כמוך אשריף", בנוי במתכונת השיר "מי כמוך ואין כמוך" של רבי יהודה הלוי. השיר הוא בן 45 בתים, הנפתחים באקרוסטיכון אלפביתי ולאחריהם מופיעה באקרוסטיכון חתימת המחבר אני שבתי בירבי דוד טייאר חזק. כל בית מכיל ארבע צלעות, שלשת הראשונות מתחרזות ביניהן והצלע הרביעי הוא פסוק מן התנ"ך המסתיימת במילה "שם". בשיר מסופר באריכות על הנסים שקרו לעדה הטריפולטאית בפורים אשריף. את השיר נהגו יהודי לוב לשיר בשבת שלפני כ"ג בטבת, נהגו להקדים לפני אמירת השיר הקדמה שחיבר רבי יעקב רקח ולאחריו אמרו נוסח השכבה למחבר הפיוט - רבי שבתי - ולרבי יעקב רקח. השיר המתחיל "תלאות הזמן הרבו פצעי", הוא שיר בעל אופי מוסרי, המתאר בצורה מליצית את אפסיות האדם ועל הדין והחשבון שימסור בשמים לאחר מותו. בשיר זה כתב כתב חידה בו רמז את שמו: ואם תשאל ידידי על שמי, הן / תבינהו בשכלך על נקלה. בראש מזלג ותחת העלייה / נעוץ סופה באמצעה ודי לה. חניכתו לשון הגרי מעופף / לטוש שכלך ותבין המגלה. פתרון החידה הוא, שבראש השם יש את האות ש' הדומה למזלג. ואחריה באה המילה בית הנמצאת תחת העלייה, על ידי שכותבים את האות האחרונה שבבית לפני האות י' שבאמצעיתה. ושם החניכה הוא "טיאר", שמשמעותה "מעופף" בערבית (=לשון הגרי). מחבר:שבתאי טיאר, באתר ויקיטקסט שבתי בן דוד טייאר, דף שער בספרייה הלאומית כפי שתואר בנוסח ההשכבה שנהגו יהודי לוב לומר בליל יום הכיפורים: "החכם השלם הדיין המצוין המקובל האלוהי רבי שבתאי טיאר". ראה: סידור ליום כיפור: זכור לרפאל - מנהג יהודי לוב, בת-ים תשס"ט, עמ' 118. נדפס בקונטרס "נעימות אבות", בתוך: אליהו ביטון, נחלת אבות: מנהג יהודי לוב, ביריה תשס"ז, עמ' שח-שי. נדפס בספר שאו זמרה (החדש), בהוצאת ועד קהלות לוב בישראל, חמ"ד, תשל"ב, עמ' 192. נדפס בספר "מליצי יושר", סימן י. השווה: תלמוד בבלי, מסכת עירובין, דף נ"ג, עמוד א': ”בית ועליה על גביו”. הרב יוסף טנוג'י, תולדות חכמי תונס, בני ברק ה'תשמ"ח, עמ' קיז. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.